Ժորժ Փոմփիտու

**Ժորժ Փոմփիտու** (), ֆրանսացի պետական եւ քաղաքական գործիչ, Ֆրանսայի վարչապետը 1962-1968 եւ Ֆրանսայի նախագահը 1969-1974 թուական։ 

## Կենսագրութիւն
1934 թուականին ստացել է Քաղաքագիտական գիտելիքներու ազատ դպրոցի տիբլոմ։ Երկրորդ համաշխարհային պատերազմի (1939–1945) ժամանակ յարած է Դիմադրութեան շարժման, Շառլ տը Կոլի մերձաւոր գործակիցներէն էր։

Գործուն մասնակցութիւն ունեցած է «Ֆրանսական ժողովուրդի միաւորում» կուսակցութեան կազմակերպման։ 1958 թուականին նշանակուած է տը Կոլի գրասենեակի գործերու կառավարիչ (տնօրէն), մասնակցած՝ 1958 թուականի սահմանադրութեան մշակման։

1962–1968 թուականներուն երկրի վարչապետն էր, իսկ 1969 թուականէն՝  նախագահ։

Շարունակած է տը Կոլի արտաքին քաղաքական գուրսը՝ Ֆրանսայի համար ապահովել անկախ գործողութիւններ միջազգային ասպարէզին մէջ՝ պահպանելով դաշնակցային յարաբերութիւնները արեւմտեան պետութիւններու հետ, ինչպես նաեւ զարգացուցած յարաբերութիւնները ԽՍՀՄ–ի եւ սոցիալիստական ճամբարի միւս երկիրներուն հետ։

Եղած է ԽՍՀՄ–ի մէջ։ Ստորագրած է խորհրդա–ֆրանսական արձանագրութիւն միջազգային կարեւոր հարցերու շուրջ խորհրդակցելու վերաբերեալ (1970, Մոսկուա), «ԽՍՀՄ–ի ու Ֆրանսայի միջեւ համագործակցութեան սկզբունքներ»-ը (1971, Փարիզ) եւ քաղաքական այլ փաստաթուղթեր։

Հեղինակ է ֆրանսական գրականութեան պատմութեան վերաբերեալ աշխատութիւններու։

## Գործեր

* *Anthologie de la Poésie Française*, Livre de Poche/Hachette, 1961
* *Le Nœud gordien*, éd. Plon, 1974
* *Entretiens et discours*, երկու հատոր, éd. Plon, 1975
* *Pour rétablir une vérité*, éd. Flammarion, 1982

## Շքանշաններ

* Պատուոյ Լեգէոնի Շքանշան (*Legion of Honour*):
** Ասպետ (*Chevalier*): (Ֆրանսա) (1948)
** Պաշտօնեայ (*Officier*): (Ֆրանսա) (1957)
** Մեծ Խաչ (*Grand-croix*): 1969, շքանշանի մեծ վարպետ (Ֆրանսա) (1969–1974, որպէս հանրապետութեան նախագահ)
* Ազգային Վաստակի Մեծ Խաչի Շքանշան (*Grand-croix de l'Ordre national du Mérite*) (Ֆրանսա)
* Սուրբ Օլաֆի Մեծ Խաչի Շքանշան (*Grand Cross of Order of St. Olav*) (Նորվեկիա, 1962)
* Սուրբ Սիլվեսթրի Մեծ Խաչի Ասպետի Շքանշան (*Knight Grand Cross Order of St. Sylvester*) (Վատիկան Քաղաք, 1964)
* Մալթայի Իշխանական Զինուորական Շքանշանի Մեծ Խաչ (*Grand Cross of the Sovereign Military Order of Malta*) (1969)
* Նիտերլանտներու Առիւծի Մեծ Խաչի Ասպետի Շքանշան (*Knight Grand Cross Order of the Netherlands Lion*) (Նիտերլանտներ, 1969)
* Լեոփոլտի Շքանշանի Մեծ Ժապաւէն (*Grand Cordon of Order of Leopold*) (Պելճիքա, 1972)
* Ինտոնէսիոյ Հանրապետութեան Աստղի Առաջին Դաս (*First Class of the Star of the Republic of Indonesia*) (Ինտոնէսիա, 1972)
* Նասաուի Տան Ոսկի Առիւծի Շքանշանի Մեծ Խաչ (*Grand Cross of the Order of the Gold Lion of the House of Nassau*) (Լիւքսէմպուրկ, 1972)
* Վերականգնուած Լեհաստանի Շքանշանի Մեծ Ժապաւէն (*Grand Cordon of the Order of Polonia Restituta*) (Լեհաստան, 1972)
* Լոգարանի Շքանշանի Պատուոյ Մեծ Խաչի Ասպետ (*Honorary Knight Grand Cross of the Order of the Bath*) (Միացեալ Թագաւորութիւն, 1972)
* Անկախութեան Շքանշանի Մեծ Ժապաւէն (*Grand Cordon of the Order of Independence*) (Թունիս, 1972)
* Իտալական Հանրապետութեան Վաստակի Շքանշանի Մեծ Խաչ՝ Օձիքով Ասպետ (*Knight Grand Cross with Collar of Order of Merit of the Italian Republic*) (Իտալիա, 1973)

## Պատիւներ

* Ան Պատուոյ Դոկտորի կոչումի արժանացաւ Տելհիի Համալսարանէն (*University of Delhi*)՝ իր վարչապետութեան շրջանին։

## Ծանօթագրութիւններ

Ստորոգութիւն:Ֆրանսայի նախագահներ
Ստորոգութիւն:5 Յուլիսի ծնունդներ
Ստորոգութիւն:2 Ապրիլի մահեր